Dyrere ost og biff

Utenlandsk biff som i dag koster 199 kroner kiloen, vil koste 355 kroner kiloen på grunn av forhøyning av tollmuren. Tollsatsen blir nå på 344 prosent!

Beskytter norsk mat: Landbruksminister Trygve Slagsvold Vedum øker tollen på mat som også produseres i Norge. Vis mer byoutline Foto: Landbruksdepartementet

Publisert: Oppdatert: 8. oktober 2012 14:26 , Publisert: 8. oktober 2012 10:27

Øker tollmuren. Norge er det I-landet i verden med høyest tollsatser på matvarer, ifølge WTO. I statsbudsjettet fikk Senterpartiet gjennomslag for sitt krav om ytterligere å øke tollbeskyttelse av norsk landbruk.

– Regjeringen ønsker å opprettholde og styrke norsk matproduksjon. Tollvernet er en forutsetning for å oppnå dette målet, sier landbruksminister Tryve Slagsvold Vedum i en pressemelding.

Overgang fra å beregne tollen som et fast kronebeløp til prosentsats, øker tollsatsene. Det er særlig importerte biffer og faste oster som konkurrerer med Norwegia og Jarlsberg som får betydelig økning i prisen.

Les også:Dette betyr statsbudsjettet for deg



Følgende utenlandske matvarer får økt toll NILF:

Biff, før: 199 kroner, ny pris 355 kr



Fileter av storfekjøtt, lam

Harde oster (f.eks importert Gouda), med noen unntak, før 66 kr, ny pris 146 kr



(myke oster er unntatt endringen.)

122 prosent dyrere ost. Prisen på importert biff øker med 78 prosent, mens ost som konkurrerer med Norvegia og Jarlsberg, øker med 122 prosent.



Det viser anslag fra Norsk institutt for landbruksforskning (NILF), ifølge Aftenposten. Økningen i prisene på de utenlandske matvarene er forventet å ha svekke vareutvalget, ifølge matvarebransjen. De utenlandske indrefiletene kan bli borte på grunn av prisoppgangen.



Effekt på lenge sikt. Regjeringen antar at de foreslåtte endringene vil ha begrenset betydning for prisene på norske matvarer i norske butikker på kort sikt.



På lenger sikt vil de nye tollmurene derimot gi rom for økning av også de norske prisene, hvilket er intensjonen ifølge landbruksministeren.

– Dette er et godt kompromiss som sikrer utviklingen av viktige områder i norsk matproduksjon og som også gir rom for å øke mangfoldet i matdisken ytterligere, sier landbruks- og matminister Trygve Slagsvold Vedum.

Fattige land. For at ikke utviklingslandene skal komme dårligere ut foreslår Regjeringen å etablere en ny kvote på 500 tonn storfekjøtt. Innenfor kvoten får utviklingslandene den tollsatsen de har i dag.

— Tollkvoten er så liten at dette i praksis vil få konsekvenser for utvalget vi kan tilby våre kunder gjennom neste år. Med den utfordringen det i dag er på råvaretilgang av norske biffer syntes vi det er spesielt at taket settes så lavt, sier Lars Kristian Lindberg, ferskvaredirektør i Rema 1000 Norge til Dine Penger.

De nye tollsatsene finner du her

Les også om statsbudsjettet:Slutt på skatteklasse 2



Her kan du lese mer om Skatter og avgifter